**Kisbér Város Polgármesterétől**

**ELŐTERJESZTÉS**

Kisbér Város Önkormányzatának Képviselő-testülete

2024. február 8-i ülésére

**Tárgy: Petőfi Sándor utcai járda felújítás**

**Tisztelt Képviselő-testület!**

A hivatal a Petőfi Sándor utcai járda felújítással kapcsolatban Kisbér Város Önkormányzatának Képviselő-testülete 21/2024. (I.18.) KVÖKt. határozata alapján 6 db árajánlatot kért be az elfogadott csökkentett műszaki tartalommal.

Az ajánlat kiküldése után elírás miatt a költségvetés módosítására került sor, mely módosított költségvetés az ajánlat kiküldésének napján szintén kiküldésre került az Ajánlattevők részére.

Az önkormányzat részére 5db ajánlat érkezett határidőn belül, azonban Sinigla László Ajánlattevő nem a módosított táblázatot nyújtotta be és a vízépítésre vonatkozó költségvetése hiányzik. Az 1. munkarészre vonatkozóan azonban az ajánlatának tartalmát tekintve, a költségvetése alapján a legkedvezőbb ajánlatot tette.

Kisbér Város Önkormányzat Pénzügyi Bizottsága ülésén felmerült a hiánypótlás lehetősége a kedvezőbb ajánlat beszerzése érdekében.

Tájékoztatom a Tisztelt Képviselő-testületet, hogy az önkormányzat beszerzési *szabályzata nem tér ki a hiánypótlásra*, az ajánlattételi felhívásban pedig kiírásra került, hogy egyrészt *azokat az ajánlatokat, amelyeket Ajánlattevő nem a jelen Ajánlattételi felhívás 1. sz. mellékletének kitöltésével tesz meg, és/vagy amelyeknek formai elemeit Ajánlattevő módosítja, és/vagy amelyeket Ajánlattevő aláírás nélkül küldi meg, Ajánlatkérő érvénytelennek tekinti és így az értékeléskor azokat nem veszi figyelembe.*

Továbbá *az Ajánlatkérő fenntartja magának a jogot, hogy bármiféle jogi és/vagy anyagi következmény nélkül elálljon az ajánlatkérési szándékától, illetve az ajánlatkérést módosítsa vagy visszavonja. Ajánlatkérőt az eljárás eredményeként szerződéskötési kötelezettség nem terheli.*

Kérem a Tisztelt Képviselő-testületet a beérkezett ajánlatok megvitatására és az alábbi határozati javaslat elfogadására.

Kisbér, 2024. február 6.

 Sinkovicz Zoltán sk.

 polgármester

Határozati javaslat

Kisbér Város Önkormányzatának Képviselő-testülete

…../2024. (II.8.) KVÖKt. határozata

A) Kisbér Város Önkormányzatának Képviselő-testülete elfogadja a Petőfi Sándor utca nyugati oldali járdájának felújítására beérkezett érvényes ajánlatok közül - a legalacsonyabb ajánlati árat adó - Gádor Építőipari Tervező és Kivitelező Kft. ajánlatát 1. munkarész nettó 33.267.028.- Ft + ÁFA, 2. munkarész nettó 2.564.988.- Ft + ÁFA vállalási áron, tekintettel arra, hogy Sinigla László ajánlata érvénytelen.

B) Kisbér Város Önkormányzatának Képviselő-testülete elfogadja a Petőfi Sándor utca nyugati oldali járdájának felújítására vonatkozó árajánlatok közül a Sinigla László ajánlattevő részajánlatát az 1. munkarészre 8.974.080.-Ft + ÁFA anyagköltség és 14.259.765.-Ft díjköltség vállalás áron.

C) Kisbér Város Önkormányzatának Képviselő-testülete hiánypótlásra szólítja fel Sinigla Lászlót és felkéri, hogy a módosított költségvetést árazza be.

D) Kisbér Város Önkormányzatának Képviselő-testülete Petőfi Sándor utca nyugati oldali járdájának felújítására vonatkozó ajánlatkérést visszavonja az ajánlatkérést és elrendeli új ajánlattételi felhívás kiküldését.

Határidő: a határozat kiadására azonnal

Felelős: dr. Pápai Tamás jegyző